নবীগঞ্জ প্রতিনিধি ॥ নবীগঞ্জ উপজেলার ইনাতগঞ্জ ইউনিয়নের মধ্যসমত গ্রামের সমাজ উদ্দিন (৩৫) এক যুবক বিষধর সাপের কামড়ে গুরুতর আহত হয়েছে। স্থানীয় সূত্রে জানা যায়, গতকাল বৃহস্পতিবার দুপুরে সমাজ উদ্দিন বাড়ির পাশে কাজ করতে গেলে তার পায়ে বিষধর একটি সাপ কামড় দেয়। সাথে সাথে তাকে ইনাতগঞ্জ উপ-স্বাস্থ্য কেন্দ্রে নিয়ে এসে চিকিৎসা করানো হয়। হাসপাতালের মেডিকেল অফিসার ডাক্তার জাহাঙ্গীর আলম জানান, তাকে প্রয়োজনীয় চিকিৎসা দেয়া হয়েছে। বর্তমানে সে সুস্থ আছে।